Diari Oficial de la Generalitat Valenciana


Sumari del DOGV 641, del 31-07-1987 (1987/809378)

CORRECCIÓ d'errades dels Estatuts de la Mancomunitat Municipal de l'Estació Depuradora d'Aigües Residuals, marge dret del Riu Segura, aprovats per Ordre de 2 de març de 1987, de la Conselleria d'Administració Pública, i publicats en el Diari Oficial de la Generalitat Valenciana número 557.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/03/02/(5)/corrigendum/12301589/dof/vci/html**

### Dades del document

Número de DOGV
:   641

Data del DOGV
:   31-07-1987

Secció del DOGV
:   DISPOSICIONS GENERALS

Número del document
:   1987/809378


Data del document
:   31-07-1987

Organisme emissor
:   Conselleria d'Administració Pública

Tipus de document
:   Correcció d'errades

Correcció d'errades

Correcció d'errades dels Estatuts de la Mancomunitat Municipal de l'Estació Depuradora d'Aigües Residuals, marge dret del Riu Segura, aprovats per Ordre de 2 de març de 1987, de la Conselleria d'Administració Pública, i publicats en el Diari Oficial de la Generalitat Valenciana número 557.  
Havent estat observada errada en la publicació dels Estatuts de l'esmentada Mancomunitat, publicats en el Diari Oficial de la Generalitat Valenciana número 557, del 31-3-87, hom procedeix a la publicació, després d'esmenades les errades advertides.  
València, 17 de juliol de 1987. - El Conseller d?Administració Pública: Miquel Domènech i Pastor.  
MANCOMUNITAT MUNICIPAL DE L?ESTACIO DEPURADORA D'AIGÜES RESIDUALS DE BENEJUZAR, BIGASTRO, JACARILLA I ALGORFA  
CAPITOL PRIMER  
Constitució de la Mancomunitat  
Article 1r.  
Els Municipis de Benejúzar, Bigastro, Jacarilla i Algorfa, de la província d'Alicante, Comunitat Autònoma Valenciana, representats pels respectius Ajuntaments, constitueixen una Mancomunitat voluntària com a entitat administrativa amb plena capacitat jurídica, segons la legislació vigent sobre Règim Local i els seus reglaments d'aplicació, per tal de complir els fins de la Competència Municipal assenyalats als presents Estatuts.  
Aquesta Mancomunitat busca el benefici solidari dels municipis que la constitueixen.  
CAPITOL SEGON  
Denominació, domicili i òrgan d?administració  
Article 2n.  
L?esmentada Mancomunitat es denominarà Mancomunitat Municipal de l'Estació Depuradora d'Aigües Residuals, marge dret del Riu Segura, i tindrà la capitalitat i el domicili al municipi de Benejúzar, edifici Casa Consistorial.  
Article 3r  
La Mancomunitat estarà representada i administrada per una Junta, formada per un President, un Vice-president, els representants dels Ajuntaments Mancomunats que s'indiquen al capítol següent i un Secretari-Interventor de fons de l'Entitat.  
Seran d'aplicació al President de la Mancomunitat el que disposen les normes de Règim Local pel que fa a les atribucions de l?Alcalde, estipulades actualment en l'article 21 de la Llei 7/85, de 2 d'abril, Reguladora de les Bases del Règim Local, tret pel que fa a l'exercici de la Direcció de la Policia Municipal i poder sancionador i a la contractació d'obres i serveis. La facultat de disposar despeses s'ajustarà als límits que en cada moment li autoritze la Junta, òrgan al qual en principi queda atribuïda.  
CAPITOL TERCER  
Designació de Representants  
Article 4t.  
El President de la Mancomunitat i de la seua Junta serà el regidor que, essent membre de l'esmentada Junta, resulte elegit per a aquest càrrec en la primera sessió que celebre la Junta en cada període bianual.  
Article 5é  
Els representants dels Ajuntaments Mancomunats, que seran elegits per aquests entre els qui tinguen la condició de regidor, ho seran en la proporció següent:  
Dos per l'Ajuntament de Benejúzar.  
Dos per l'Ajuntament de Bigastro.  
Dos per l'Ajuntament de Jacarilla.  
Dos per l'Ajuntament d'Algorfa.  
El Vice-president serà elegit entre representants d?Ajuntaments distints del qui tinga la presidència, en la primera sessió que celebre la Junta en cada període bianual.  
El Secretari-Interventor serà designat per la Junta entre els funcionaris dels respectius Cossos nacionals que exercesquen plaça en propietat en qualsevol dels municipis mancomunats.  
Article 6é  
Els Ajuntaments mancomunats designaran els seus representants en sessió plenària per a un període de dos anys, que es farà coincidir amb el de renovació de les Corporacions Municipals, per tal que la Junta renovada de la Mancomunitat puga constituir-se en la segona setmana després de la constitució dels Ajuntaments.  
Cada Ajuntament podrà renovar el nomenament dels seus representants abans d?expirar el mandat. En aquest cas estarà obligat de designar en el termini de dos mesos als qui els han de substituir fins a la primera renovació; igual procediment se seguirà en el cas de cessament dels esmentats representants per qualsevol altra causa.  
CAPITOL QUART  
Fins de la Mancomunitat  
Article 7é  
Són fins de la mancomunitat:  
a) La construcció, conservació i explotació, si s'escau, d'una estació depuradora d'aigües residuals procedents dels termes dels Municipis mancomunats, que s'ubicarà al paratge denominat «La Escotera» al terme municipal de Benejúzar, als terrenys reservats per a aquesta finalitat. El valor d'aquests terrenys es computarà com una despesa més a sufragar pels Ens mancomunats.  
b) L?aprofitament, si s'escau, de les aigües depurades.  
c) L?obtenció de subvencions, auxilis i donatius, i també d'acomptes i préstecs necessaris per al finançament de les obres i instal·lacions corresponents i llur explotació, i l'acceptació de les condicions i els compromisos adequats.  
d) Repartiment de càrregues i beneficis.  
e) Els altres fins de la competència municipal, que mitjançant acord reglamentari, hagen de realitzar-se amb la conformitat dels Ajuntaments mancomunats, per a complementar els ens assenyalats.  
CAPITOL CINQUE  
Participació i règim jurídic  
Article 8é  
La participació de cadascun dels esmentats Ajuntaments en els beneficis i les càrregues de caràcter econòmic de la mancomunitat serà equivalent a la proporcionalitat del nombre d'habitants residents en cada terme municipal, beneficiaris dels serveis de clavegueram, les aigües residuals del qual aboquen a l'estació depuradora d'aquesta Mancomunitat.  
En conseqüència, les aportacions dels municipis es revisaran periòdicament en proporció a l?índex de les variacions que experimenten els respectius Padrons Municipals, en cadascuna de les zones servides en la seua renovació quinquennal.  
Article 9é.  
Els acords de la Junta s'adoptaran per majoria de vots que resulte del nombre d'habitants representats per cada membre, en la Junta de la Mancomunitat, tenint en compte que cadascun dels representants del respectiu Municipi tindrà els vots equivalents a la meitat del nombre d'habitants computats en el seu respectiu Municipi.  
En la sessió constitutiva de la Junta i en les posteriors renovacions bianuals s'adoptarà acord assenyalant els vots que corresponguen a cada representant.  
Article 10  
La Junta es reunirà en sessió ordinària una vegada almenys cada tres mesos, en els dies i les hores que s'hi assenyalen al començament de cada període bianual. També es reunirà en sessió extraordinària quan ho dispose el President per pròpia iniciativa o a petició escrita d'un nombre de membres de la Junta, que n'aplegue, si més no, un quart del total de representants, i expressen en la petició cursada els afers a tractar.  
En aquest últim cas, la celebració de la Junta no podrà retardarse'n per més de quinze dies desde que fou sol·licitada.  
Article 11  
Per a cada sessió de la Junta el president convocarà tots i cadascun dels representants per citació personal i escrita, que el Secretari transmetrà a través de l'Alcalde-President de cada Ajuntament, amb antelació suficient perquè aquells la reben quatre dies abans, si més no, de l'assenyalat per a la celebració. També serà citat i assistirà a les sessions de la Junta amb veu però sense vot el Secretari-Interventor. S'indicarà també en la convocatòria el nombre i ordre dels afers a tractar i resoldre.  
Article 12  
El règim de sessions, el d'adopció d'acords i el de recursos administratius i jurisdiccionals contra els acords que adopte la Junta de la Mancomunitat, s'acomodarà, tocant allò que no estiga previst en els presents Estatuts i Ordenances annexes, al que disposen la Llei 7/85, de 2 d'abril, Reial Decret Legislatiu 781/86, de 18 d'abril, i a les Lleis de Règim Local i de la Jurisdicció contenciosa administrativa vigent, o disposicions que els substituesquen.  
CAPITOL SISE  
Recursos econòmics i compromisos  
Article 13  
Els recursos econòmics de la mancomunitat consistiran en:  
a) Subvencions, auxilis i donatius que s'obtinguen de l'Estat, Comunitat Autònoma, Províncies o altres entitats oficials i particulars.  
b) Aportacions dels municipis que la integren, quan així ho acorda la Junta amb el quòrum de majoria absoluta del nombre de vots que resulte del nombre d'habitants.  
c) Les contribucions especials i altres exaccions que, segons la legislació aplicable pot imposar la Mancomunitat o els Municipis que la integren, per raó d'obres, instal·lacions o serveis.  
d) Crèdits autoritzats que es concerten per al finançament de les seues obres i instal·lacions.  
e) Rendes i productes dels seus béns i serveis.  
f) L?import de les quantitats que cadascun dels Ajuntaments Mancomunats es compromet de lliurar a la Mancomunitat, a fi de reintegrar a d'altres organismes els acomptes, crèdits o cessions que aquests facen per a la construcció de l'Estació Depuradora, segons la legislació vigent aplicable en aquest tipus d'obres, d'acord amb els convenis que s'establesquen.  
Article 14  
Els Ajuntaments dels Municipis Mancomunats s'obliguen amb la proporció corresponent a subvenir a les despeses de la mancomunitat i a respondre dels deutes i les obligacions que aquesta contraga regularment per als seus fins, garantint-les amb llurs béns i recursos en cas que no basten per a cobrir-los els d'aquella. Per a l'efectivitat d'aquesta obligació, que serà proporcional en la forma que determina l'article 8é, els Ajuntaments hauran de consignar anualment en els seus pressuposts ordinaris, les quantitats que en el mes de juliol de cada any concretarà la Junta, previ informe raonat del Secretari-Interventor.  
Per al supòsit que els Ens mancomunats no efectuassen les aportacions econòmiques en el termini concedit, aquests autoritzen la Delegació Provincial d'Hisenda perquè retinguen les quotes que pertanyen als deutors i es lliuren a la Mancomunitat. A tal efecte, cada Ajuntament atorgarà poder notarial tan ampli com en dret escaiga a favor de la Mancomunitat.  
CAPITOL SETE  
Termini de vigència  
Article 15  
El termini de duració de la Mancomunitat serà indefinit.  
CAPITOL VUITE  
Modificació d?estatuts  
Article 16  
El procediment per a modificar els presents Estatuts i les Ordenances annexes, serà el mateix assenyalat a la legislació municipal per a llur aprovació. Caldrà procedir proposta de modificació per part de la Junta, ratificada pels Ajuntaments mancomunats, amb el quòrum de majoria absoluta.  
CAPITOL NOVE  
Dissolució de la Mancomunitat  
Article 17  
La dissolució de la Mancomunitat sobrevindrà quan se n'hagen separat tots els municipis menys un i s'hagen acomplert totes les obligacions contretes amb terceres persones, o se'n faça càrrec el Municipi que quedàs darrer.  
Article 18  
També es dissoldrà la mancomunitat quan, no podent complir els fins per als quals es constitueix, ho acorda la Junta amb el quòrum dels dos terços i en la forma previnguda en l'article anterior respecte del compliment de les obligacions contretes. L?acord haurà de ser ratificat pels Ajuntaments respectius.  
Article 19  
En dissoldre's la Mancomunitat s'aplicaran els seus béns i drets, en primer lloc, al pagament dels deutes contrets. La resta, si n'hi havia, es distribuirà entre els Ajuntaments que aleshores continuassen mancomunats, en proporció a les respectives aportacions.


Còpia Permalink ELI